Kiøbenhavns Postrytter, 1790-03-05
Haag, den 20 Februarii. Den i Brüssel ved Trykken bekiendtgjorte Correspondence imellem Keiseren og General d'Alton er i Forveyen af der værende Greffier Clasen collationeret med de originale Breve, og kan derfor ansees for authentisk. Da disse Breve kaste et stærkt Lys paa de i Nederlandene forefaldne Begivenheder, saa leveres her nogle af de vigtigste Stæder i samme. Allerede den 14de Januarii 1788 skriver Keiseren Greven saaledes til: "De smaae franske Manoeuvrer (i Henseende til Brabant) skee gandske vist uden den Franske Regierings Vidende, og synes snarere at være Følger af een eller anden Officeers Jver. Den hollandske Historie har for ikke længe siden tydelig nok viist, hvad man har at frygte og haabe af Frankerige, og jeg troer ikke, der ville mange Hollændere gaae i fransk Tieneste." Den 9de April: "Jeg veed meget vel, at Linquet er bekiendt for, ikke at skrive andet end det, han faaer betalt; men man maa foragte hans Skriverie, ikke svare derpaa, og, naar han gjør det alt for grovt, jage ham ud af Landet. Den 14de Martii 1789: "Over Preussernes Bevægelser i Cleve og München forundrer jeg mig aldeles ikke; det er netop det samme som det, der foretages i Schlesien, og i andre Kongen af Preussens Staater, siden han lader til at have besluttet, at drage Fordeel af Tyrkekrigen." Den 7de Junii, "Af Ministeren vil De høre, at der eengang for alle maa giøres en Ende paa Gæringen i Nederlandene, enten det saa skeer med det Onde eller Gode. Kan det uden voldsomme Midlers Anvendelse lade sig giøre, desto bedre, hvis ikke, saa maa man tilgavns og med Eftertryk giøre Brug af disse Midler. Det maa ikke komme i Betragtning, hvor meget eller lidet Blod denne Operation kan koste, siden det allene kommer an paa at faae Ende paa de evige Jnsolencer." – Den 26de Julii: "J dette Øyeblik faaer jeg forfærdelige og ubegribelige Efterretninger fra Frankerige. De maa altsaa lade Tropperne blive som de ere, indtil de Hoveder, som man iblandt os kunde frygte for, ere blevne roelige igien; thi Omstændighederne ere nu gandske forandrede. – Den 11te August: "Truselen i den trykte Ordonants, hvorefter alle Overhørige skulle sendes til Luxemburg, og derfra som Soldater til Ungarn, synes mig ey vel nok overlagt, da Tienesten ikke maa ansees som en Straf for Forbrydere, hvilket alt formeget har bestyrket Wallonerne i den ellers dybt nok indgroede Fordom, alt Tydskland og Ungarn var for dem et Siberien." – Den 31te August: "Er der, som De melder mig, virkeligen gjort Anstalter til at tage van der Noot ved Vingebeenet, saa maa saadant i Forveien være vel overlagt og forsigtigen udføres; thi kun det lykkelige Udfald undskylder slige Foretagender. Den 20de September: "Greve von Trautmannsdorf har formodentligen allerede betroet Dem den Plan, man har for, at lade nogle og tyve smukke Karle af den franske Garde desertere fra Frankerige, for at tage Tieneste i vore Nederlandske Regimenter, og saaledes desbedre befordre det begyndte Oprør. Disse Karle maa man see at opdage, for at statuere Exempel paa dem." – Den 5te October: "Alt hvad De melder mig om Anstalterne i Holland, foruroliger mig ikke i mindste Maade. Saalænge Kongen af Preussen, ikke virkelig bekriger os, have vi ikke noget at frygte for af ham; thi Arvestadtholderens Foranstaltninger giøres meest af Frygt for sine egne Patrioter, hvis Jld endnu ulmer under Asken."